Document ID: 31998R1436

Uredba Komisije (ES) št. 1436/98
z dne 3. julija 1998
o dovoljenju nekaterih dodatkov v krmi
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 93/113/ES z dne 14. decembra 1993 o uporabi in trženju encimov, mikroorganizmov in njihovih pripravkov v prehrani živali [1], kakor je bila nazadnje spremenjena z Direktivo Sveta 97/40/ES [2], in zlasti člena 5 Direktive,
ker Direktiva Sveta 70/524/EGS z dne 23. novembra 1970 o dodatkih v krmi [3], kakor je bila nazadnje spremenjena z Direktivo Komisije 98/19/ES [4], določa, da se lahko dovolijo novi dodatki ali nova uporaba dodatkov skladno z znanstvenim in tehničnim napredkom;
ker Direktiva 93/113/ES, z odstopanjem od Direktive 70/524/EGS, daje pravico državam članicam, da začasno dovolijo uporabo in trženje encimov, mikroorganizmov in njihovih pripravkov v prehrani živali;
ker se je ob pregledu spisov, ki so jih predložile države članice v skladu s členom 3 Direktive 93/113/ES, izkazalo, da je mogoče začasno dovoliti določeno število snovi iz skupine encimov in mikroorganizmov;
ker je Znanstveni odbor za prehrano živali dal ugodno mnenje glede neškodljivosti teh snovi;
ker so ukrepi, predvideni s to uredbo, v skladu z mnenjem Stalnega odbora za krmo,
SPREJELA NASLEDNJO UREDBO:
Člen 1
Snovi, ki spadajo v skupino "encimov" in so navedene v Prilogi I k tej uredbi, se lahko dovolijo kot dodatki v prehrani živali pod pogoji, določenimi v tej prilogi.
Člen 2
Snovi, ki spadajo v skupino "mikroorganizmov" in so navedene v Prilogi II k tej uredbi, se lahko dovolijo kot dodatki v prehrani živali pod pogoji, določenimi v tej prilogi.
Člen 3
Ta uredba začne veljati 1. julija 1999.
Ta uredba je v celoti zavezujoča in se neposredno uporablja v vseh državah članicah.
V Bruslju, 3. julija 1998

Labels: 7
16
17
6